Sami Sarvilinna

Sami Petteri Sarvilinna (s. 11. heinäkuuta 1967) on suomalainen virkamies ja Helsingin kaupungin entinen kansliapäällikkö. Sarvilinna aloitti Helsingin kansliapäällikkönä vuonna 2017. Kansliapäällikkö oli Helsingin korkein virkamies, joka johti kaupungin keskushallintoa ja oli kaupunginkanslian päällikkö.

Sarvlinna työskenteli vuosina 2007–2016 Helsingin kaupunginlakimiehenä. Sitä ennen hän työskenteli oikeusministeriössä hallitussihteerinä ja hallitusneuvoksena vuosina 2000–2007.

Sarvilinna valmistui ylioppilaaksi Helsingin Suomalaisesta Yhteiskoulusta vuonna 1986. Hän on valmistunut Helsingin yliopistosta oikeustieteen kandidaatiksi vuonna 1993, filosofian maisteriksi vuonna 1999 ja oikeustieteen lisensiaatiksi vuonna 2012.

Lähteet 

Suomalaiset virkamiehet
Vuonna 1967 syntyneet
Elävät henkilöt